इसके बाद बारी थी कि प्रदेश में कानून व्यवस्था बेहतर की जाये। मौजूदा डीजीपी अतुल को हटा कर अम्बरीश शर्मा को डीजीपी बनाया गया। अपर पुलिस महानिदेशक कानून व्यवस्था के पद पर जगमोहन यादव को तैनात किया गया। मगर दो महीने बीतते बीतते साबित हो गया कि यह फैसला गलत था। यह दोनों अफसर सपा मुखिया मुलायम सिंह यादव के बेहद करीबी थे। लिहाजा इनकी इन महवपूर्ण पदों पर तैनाती स्वाभाविक मानी गई। मगर जब इन दोनों में इस बात को लेकर मुकाबला शुरू हुआ कि सत्‍ता के कौन ज्यादा नजदीक है तो स्थितियां बिगडऩे लगी। यह बात निचले स्तर तक पहुच गई। परिणाम यह हुआ कि डीजीपी कार्यालय की हनक कम होती चली गई। जिलो में लगातार कानून के साथ खिलवाड़ करने की खबर आती रही। पर आला अफसरों को फुरसत ही नहीं थी कि बह आपसे झगडे छोड़ कर इन मामलो को देखें। इसी का नतीजा था कि तबादला सूची में अपर पुलिस महानिदेशक के हस्तक्षेप से नाराज आईजी संदीप सालुके ने एक महीने की छुट्टी पर जाना उचित समझा।